
ΠΙΚΕΤΟΦΟΡΙΑ 2023 - ΠΡΟΣΚΛΗΣΗ ΣΥΜΜΕΤΟΧΗΣ
	 Ο Δήμος Καισαριανής στο πλαίσιο των Εκδηλώσεων Μνήμης και Τιμής για τους 200 εκτελεσθέντες Αγωνιστές της Πρωτομαγιάς του 1944, διοργανώνει Πικετοφορία την Κυριακή 7 Μαΐου 2023
Η Πικετοφορία είναι πομπή στην οποία οι συμμετέχοντες κρατούν πικέτες με τα ονόματα των Αγωνιστών που εκτελέσθηκαν μέσα στο Σκοπευτήριο της Καισαριανής από τις Γερμανικές κατοχικές δυνάμεις ως αντίποινα για την δράση της Αντιστασιακής Οργάνωσης του ΕΛΑΣ στους Μολάους Λακωνίας στις 27/4/1944. 
Αφετηρία της πομπής είναι το  Πολιτιστικό Κέντρο (Παλιό Δημαρχείο -Υμηττού 57 και Εθνικής Αντιστάσεως) όπου οι συμμετέχοντες παραλαμβάνουν και κρατούν πικέτες με τα ονόματα των εκτελεσθέντων Αγωνιστών.
Η πομπή ξεκινάει επί της Λεωφόρου Εθνικής Αντιστάσεως έως την οδό Πανιωνίου όπου θα στρίψει δεξιά προς το Σκοπευτήριο. Η πομπή θα καταλήξει μέσα στο χώρο της Τελετής, όπου και τοποθετούνται οι πικέτες.
 Ώρα συγκέντρωσης:10.00 π.μ./ώρα εκκίνησης 10.30π.μ.
Αν επιθυμείτε να δηλώσετε συμμετοχή επικοινωνείτε:
· Τηλεφωνικά με το Γραφείο Δημάρχου στο 2132010764 
· Με e-mail στο dimos@kessariani.gr	και στο  pr@kessariani.gr

Δήλωση συμμετοχών έως την Παρασκευή 5 Μαΐου 2023

